ໄຂຊຸດບຳລຸງສ້າງບັນດາເຈົ້າໜ້າທີ່ ອີຕາລີ ແລະ ອາຊຽນ ກ່ຽວກັບການປົກປ້ອງພົນລະເຮືອນ
ສືບຕໍ່ຜັນຂະຫຍາຍໂຄງການຄູ່ຮ່ວມມືພັດທະນາ ອີຕາລີ-ອາຊຽນ, ໃນວັນທີ 3 ກຸມພາ, ກະຊວງການຕ່າງປະເທດ ແລະ ຮ່ວມມືສາກົນ ອີຕາລີ ໄດ້ສົມທົບກັບກົມປົກປ້ອງພົນລະເຮືອນ ອີຕາລີ ໄຂຊຸດບຳລຸງສ້າງຜ່ານທາງອອນລາຍກ່ຽວກັບການປົກປ້ອງພົນລະເຮືອນໃຫ້ບັນດາເຈົ້າໜ້າທີ່ ອີຕາລີ ແລະ ບັນດາປະເທດ ອາຊຽນ.
ກອງປະຊຸມທາງອອນລາຍ (ພາບ: TTXVN)
ຕາງໜ້າໃຫ້ບັນດາເອກອັກຄະລັດຖະທູດ, ທ່ານນາງ Andayani Esti, ເອກອັກຄະລັດຖະທູດ ອິນໂດເນເຊຍ ປະຈຳ ອີຕາລີ ທັງເປັນປະທານຄະນະກຳມະການບັນດາປະເທດ ອາຊຽນ ຢູ່ ໂຣມ (ACR), ຊົມເຊີຍ ແລະ ຕີລາຄາສູງຄວາມໝາຍຂອງໂຄງການບຳລຸງສ້າງ, ເປັນຕົ້ນແມ່ນເມື່ອ ອີຕາລີ ແລະ ອາຊຽນ ໄດ້ກາຍເປັນຄູ່ຮ່ວມມືພັດທະນາຂອງກັນ ແລະ ພ້ອມກັນແບ່ງປັນຄວາມເອົາໃຈໃສ່ກ່ຽວກັບຄວາມປອດໄພຂອງມະນຸດໃນສະພາບການທັງສອງຝ່າຍລ້ວນແຕ່ພວມຖືກຜົນກະທົບຢ່າງຫຍໍ້ທໍ້ຈາກການປ່ຽນແປງຂອງດີນຟ້າອາກາດ ແລະ ໂລກລະບາດໂຄວິດ-19.
ທ່ານນາງ ຫງວຽນທິບິ໊ກເຫ້ວ ເອກອັກຄະລັດຖະທູດ ຫວຽດນາມ ປະຈຳ ອີຕາລີ ໄດ້ແບ່ງປັນບັນດາບົດຮຽນ ແລະ ບຸລິມະສິດຂອງ ຫວຽດນາມ ໃນການປ້ອງກັນ, ສະກັດກັ້ນ ແລະ ຄຸ້ມຄອງໄພທຳມະສາດ, ຄວບຄຸມໂລກລະບາດໂຄວິດ-19; ທ່ານນາງກໍ່ສະແດງຄວາມເຊື່ອໝັ້ນວ່າ ອີຕາລີ ດ້ວຍຖານະບົດບາດ ປະທານກຸ່ມ G20, ຈະຍູ້ແຮງການຮ່ວມມືກັບ ອາຊຽນ ເພື່ອປະກອນສ່ວນຊຸກຍູ້ເປົ້າໝາຍເພື່ອມະນຸດຢ່າງມີປະສິດທີຜົນໃນໂຄງການດຳເນີນຂອງ G20 ໃນປີ 2021.
(ແຫຼ່ງຄັດຈາກ VOV)